|  |  |
| --- | --- |
|  | **УНИВЕРСИТЕТ ЗА НАЦИОНАЛНО И СВЕТОВНО СТОПАНСТВО****ФАКУЛТЕТ “ИКОНОМИКА НА ИНФРАСТРУКТУРАТА”****КАТЕДРА “ИКОНОМИКА НА ТУРИЗМА”** |



Приет с решение на ФС на факултет  **Утвърждавам:**

„Икономика на инфраструктурата“ **Замeстник-ректор по учебната дейност**

Протокол № 4/20.02.2024 г. **проф. д-р Матилда Александрова-Бошнакова**

**Правила**

**за провеждане на държавен изпит в ОКС „бакалавър“**

**на катедра „Икономика на туризма“**

1. Обучението на студентите от специалност „Икономика на туризма“ в образователна степен „бакалавър“ завършва с държавен изпит по специалността, за който в учебния план са определени 10 кредита и 250 часа извънаудиторна заетост.
2. Държавният изпит се провежда въз основа на настоящите правила, утвърдени от КС и ФС. Те са оповестени на електронната страница на катедра „Икономика на туризма“. Допълнително в началото на осми семестър се провежда инструктаж на студентите.
3. Изпитът се провежда съгласно държавните изисквания за дипломиране пред държавна комисия от най-малко трима хабилитирани преподаватели, назначена със заповед на зам.-ректора по обучението в ОКС „бакалавър“. Председателят на комисията е хабилитиран преподавател на ОТД в УНСС.
4. Изпитът се провежда по приет от КС и утвърден от зам.-ректора по обучението в ОКС „бакалавър“ въпросник, който се оповестява най-малко три месеца преди датата на изпита на електронната страница и в канцеларията на катедрата. Три месеца преди датата на изпита, студентите могат да бъдат консултирани от преподаватели, съобразно тематичната насоченост на въпросите за държавния изпит. Консултациите се провеждат в предварително обявени часове за консултации.
5. Държавният изпит е писмен, съгласно Закона за висше образование.
6. Формата на писмения изпит е определена от КС. Тя представлява попълване на тест, разработен от изпитната комисия предварително, от 42 затворени въпроса с един верен отговор, след което по преценка на комисията – устно задаване на въпроси.
7. Продължителността на държавния изпит е определена от КС и е 60 минути за неговото попълване, а за устния изпит - по преценка на комисията.
8. Оценките от писмения изпит се оповестяват в деня на неговото провеждане. При попълване на тест и устен изпит формирането на крайната оценка става въз основа на двата компонента оценката от теста и/или оценката от устния изпит.

9. Изисквания и процедури по организационно-технически въпроси, свързани с провеждането на държавния изпит:

* Изпитната дата се оповестява два месеца предварително;
* Студентите биват допускани до изпит след успешно семестриално завършване;
* Самоличността се проверява от квесторите въз основа на представен документ за самоличност и студентска книжка;
* По време на държавния изпит не се допускат разговори между студентите, между студентите и квесторите и между самите квестори, с оглед осигуряване на самостоятелна и спокойна работа;
* Изпитните резултати се анулират при опит от страна на студента за преписване. Попълва се протокол за анулиране, който се подписва от студента и квесторите;
* Резултатите от държавния изпит се оповестяват в деня на провеждането му, чрез публикуването им в електронната страница на катедрата и в електронния протокол.
* Изпитните оценки се внасят в електронните протоколи в деня на провеждане на изпита. Те се внасят в главните книги в срок до три работни дни след провеждането му;
* Обсъждането на изпитните резултати се провежда на следващия КС, като се прави анализ за представянето на студентите;
* Писмените работи се съхраняват при провеждане на държавен изпит присъствено (на хартиен вариант) - в катедрата, за срок от една година.

 Правилата за провеждане на държавен изпит са приети на заседание на катедра “Икономика на туризма“ от 29.01.2024 г. (протокол № 32).

 РЪКОВОДИТЕЛ КАТЕДРА: ………………………

 (проф. д-р Мариана Янева)

 ДЕКАН: ………………………………………………

 (доц. д-р Силвия Терезова)